Babelscape/SREDFM huggingface dataset:
Δαμναμενέας

Στην ελληνική μυθολογία με το όνομα Δαμναμενέας (Δαμναμενεύς) αναφέρονται τα ακόλουθα τρία πρόσωπα:
# Ο ένας από τους επιδέξιους και πολύτεχνους «Ιδαίους γόητες» της Φρυγίας. Σύμφωνα με μια πανάρχαια μαρτυρία, ο Δαμναμενεύς, ο Κέλμις και ο Άκμων ήταν οι τρεις Ιδαίοι Δάκτυλοι, υπηρέτες της Αδράστειας, που πρώτοι άσκησαν την τέχνη του «πολυμήτιος» Ηφαίστου και «δάμασαν» με τη φωτιά το σίδερο και τον χαλκό.
# Ο ένας από τους Τελχίνες, γιος του θεού Ποσειδώνα. Ο Δαμναμενέας, διωγμένος από τους αδελφούς του Κέλμι και Λύκο, καθώς και από τους γιους του Ήλιου Θρίνακα, Μακαρέα και Αύγη, έφθασε στη Ρόδο. Εκεί, με το νερό της Στυγός, έκανε άγονη τη γη της. Κατά μία παράδοση, ο Δαμναμενέας βοήθησε τον θεό Διόνυσο στην εκστρατεία του στην ινδική χερσόνησο. Η θεά Αφροδίτη ενέβαλε στον Δαμναμενέα σφοδρό ερωτικό πάθος για τη Νύμφη Μελία, η οποία για να αποφύγει την καταδίωξή του έπεσε στη θάλασσα και πνίγηκε.
# Στα «Εφέσια γράμματα» (που είναι «τύποι» μαγείας) ο Δαμναμενεύς συμβόλιζε τον «δαμάζοντα ήλιον», σε αντίθεση με τον Άσκιο, που συμβόλιζε το σκοτάδι.
Όσκαρ Καλύτερης Σκηνοθεσίας

To Όσκαρ Καλύτερης Σκηνοθεσίας (Academy Award for Best Director) είναι ένα από τα βραβεία που δίνονται ετησίως από την Αμερικανική Ακαδημία Κινηματογραφικών Τεχνών και Επιστημών (Academy of Motion Picture Arts and Sciences). Οι υποψηφιότητες επιλέγονται από τους σκηνοθέτες που είναι μέλη της Ακαδημίας, ενώ οι νικητές επιλέγονται από όλα τα μέλη της Ακαδημίας.
Βροτέας

Στην ελληνική μυθολογία με το όνομα Βροτέας (Βροτεύς) αναφέρονται τα ακόλουθα 4 πρόσωπα:

# Γιος του Ταντάλου και της Ευρυάνασσας, αδελφός του Πέλοπα και της Νιόβης. Ο Παυσανίας αναφέρει μία παλιά παράδοση κατά την οποία ο Βροτέας κατασκεύασε το πρώτο άγαλμα της «μητρός θεών» Κυβέλης. Ο Βροτέας προκάλεσε το μίσος της θεάς Αρτέμιδας, η οποία τον έκανε να αυτοκτονήσει πέφτοντας στη φωτιά.
# Γιος του Δία ή του Ηφαίστου και της Αθηνάς. Ο Οβίδιος γράφει ότι αυτοκτόνησε από μίσος προς τη ζωή, κατ' άλλους γιατί η δυσμορφία του προκαλούσε τον χλευασμό, ή επειδή τον τιμώρησαν οι θεοί για την πονηρία του.
# Σύντροφος του ήρωα Περσέα, που σκοτώθηκε σε αγώνα με τον Φινέα.
# Λαπίθης που σκοτώθηκε κατά τον γάμο του Πειρίθου.
Σήψη

Σήψη καλείται το σύνολο των μεταβολών στον μεταβολισμό και την αιμοδυναμική που είναι αποτέλεσμα γενικευμένης φλεγμονώδους αντίδρασης του ανθρώπινου οργανισμού σε λοιμώδη παράγοντα (βακτήριο, ιό, μύκητα ή παράσιτο). Έχει συχνή κατάληξη το θάνατο μέσω ανεπάρκειας πολλών οργάνων (Σύνδρομο πολυοργανικής ανεπάρκειας) και μη αναστρέψιμη πτώσης της αρτηριακής πίεσης (σηπτικό σοκ).

Στη σήψη, παθογόνοι μικροοργανισμοί ή οι τοξίνες τους βρίσκονται στο αίμα ή τους ιστούς. Είναι ευρύτερος όρος από τη σηψαιμία, που συνδέεται με την παρουσία των μικροβίων και των τοξινών τους μόνο στο αίμα.

Τα συχνότερα παθογόνα μικρόβια που ευθύνονται για τη σηπτική κατάσταση είναι η Εσερίχια ("Escherichia coli"), η κλεμπσιέλλα ("Klebsiella") και η ψευδομονάδα ("Pseudomonas aeruginosa").

Η σήψη είναι συχνό ενδονοσοκομειακό νόσημα. Το ποσοστό ασθενών που καταλήγουν από τη σήψη κυμαίνεται από 20% έως 80%. Αφορά κυρίως τις Μονάδες Εντατικής Θεραπείας, όπου αποτελεί την κύρια αιτία θανάτου.

Η σήψη ως κλινική έννοια καθορίζεται από τις ακόλουθες κλινικές και εργαστηριακές παραμέτρους: 1) πυρετός >38οC ή υποθερμία <35οC, 2) ταχυκαρδία (περισσότερες από 90 σφύξεις το λεπτό), 3) ταχύπνοια (περισσότερες από 20 αναπνοές το λεπτό), 4) λευκοκυττάρωση.

Γενικευμένη φλεγμονώδης αντίδραση δεν αναπτύσσεται μόνο όταν υπάρχει λοίμωξη, αλλά μπορεί να προκύψει και σε άλλες καταστάσεις (όχι τόσο συχνά όσο σε έδαφος λοίμωξης) στις οποίες έχει συμβεί οξεία βλάβη ιστών, όπως: εγκαύματα, τραύματα, ισχαιμία, αιμορραγικό ή αναφυλακτικό σοκ, οξεία παγκρεατίτιδα.
Φοστέν-Αρσάνζ Τουαντερά

Ο Φοστέν-Αρσάνζ Τουαντερά ("Faustin-Archange Touadéra") είναι πολιτικός από την Κεντροαφρικανική Δημοκρατία, ο οποίος εξελέγη πρόεδρος της χώρας τον Φεβρουάριο του 2016 και ανέλαβε καθήκοντα στις 25 Μαρτίου 2016. Υπηρέτησε και ως πρωθυπουργός από τις 22 Ιανουαρίου 2008 ως τις 17 Ιανουαρίου 2013. Επανεξελέγη πρόεδρος στις εκλογές του 2020.
Mark V

Το Mark V ήταν ένα άρμα μάχης του Ηνωμένου Βασιλείου που έλαβε μέρος στον Α' Παγκόσμιο Πόλεμο. Ήταν μια βελτιωμένη έκδοση των προηγουμένων τύπων Mark I, ΙΙ, ΙIΙ και IV.
Κατασκευάστηκε σε δυο διαφορετικούς τύπους. Τα «"Male"» ήταν εξοπλισμένα με κανόνια και είχαν ως εκ τούτου στόχο τους τις οχυρώσεις του εχθρού, ενώ τα «"Female"» είχαν πολυβόλα και έβαλαν κατά του πεζικού και ιππικού. Κατασκευάστηκε σε πολλά και διαφορετικά βελτιωμένα μοντέλα.
Βούτης

Στην ελληνική μυθολογία με το όνομα Βούτης αναφέρονται τα ακόλουθα 10 ή 11 πρόσωπα:
# Αθηναίος ήρωας, γενάρχης του γένους των Βουταδών. Ο βωμός του στο Ερεχθείο τον ταυτίζει με τον Ερεχθέα Ποσειδώνα, του οποίου αρχικώς πιστευόταν ότι ήταν γιος (Ησίοδος). Αργότερα θεωρήθηκε γιος του βασιλιά Πανδίονα και της Ζευξίππης, αδελφός του Ερεχθέα, της Πρόκνης και της Φιλομήλας. Ο Ερεχθέας κληρονόμησε από τον Πανδίονα τη βασιλεία, ενώ ο Βούτης την ιερατεία του Ποσειδώνα και της Πολιάδας Αθηνάς. Νυμφεύθηκε την κόρη του αδελφού του Ερεχθέα, τη Χθονία.
# Αργοναύτης, γιος του Τελέοντα, ο μόνος από τους Αργοναύτες που δεν μπόρεσε να αντισταθεί στη γοητεία των Σειρήνων και ρίχτηκε στη θάλασσα. Τον έσωσε τότε η θεά Αφροδίτη, που κατά την παράδοση γέννησε από τον Βούτη τον Έρυκα, ιδρυτή του ιερού της θεάς στο ομώνυμό του βουνό. Δεν αποκλείεται ο Βούτης αυτός να ταυτιζόταν αρχικώς με τον προηγούμενο Βούτη και να αποσχίσθηκε σε 2 ή και 3 πρόσωπα από μεταγενέστερους μύθους.
# Και άλλος Αργοναύτης, γιος αυτός του Αινέτη και αδελφός του Κεφάλου.
# Ο ένας από τους Παλλαντίδες. Μαζί με τον αδελφό του Κλύτο συνόδευσε στην Αίγινα τον Κέφαλο.
# Γιος του Βορέου, σύζυγος της Χθονίας (ταυτίζεται επομένως μερικώς με τον πρώτο Βούτη). Σκότωσε σε ενέδρα τον ετεροθαλή αδελφό του Λυκούργο και αναγκάσθηκε να καταφύγει στη Νάξο. Από εκεί έκανε πειρατικές επιδρομές. Σε μία από αυτές, συνάντησε τις Μαινάδες, που διέφυγαν προς τα βουνά ή έπεσαν στη θάλασσα. Ο Βούτης κατάφερε να πιάσει μόνο την Κορωνίδα (κατ' άλλους μία από τις Υάδες) και την ανάγκασε να γίνει σύζυγός του. Ο θεός Διόνυσος όμως άκουσε τις παρακλήσεις της Κορωνίδας και τιμώρησε τον Βούτη, που κυριεύθηκε από τρέλα (μανία) και έπεσε μέσα σε ένα πηγάδι. Τα στοιχεία αυτού του μύθου δείχνουν τη διονυσιακή του προέλευση.
# Ο πατέρας της Ιπποδαμείας (της συζύγου του Πειρίθου), αντί του Αδράστου που «θέλει» η επικρατέστερη εκδοχή.
# Πατέρας του βασιλιά της Μεσσήνης Πολυκάονα.
# Αργείος που συνόδευσε τον Τληπόλεμο όταν αυτός έφυγε εξόριστος από το Άργος. Μετά την αναχώρηση του Τληπολέμου από τη Ρόδο για τον Τρωικό Πόλεμο, ο Βούτης τον διαδέχθηκε στην ηγεμονία της Ρόδου.
# Γιος του Αμύκου, βασιλιά των Βεβρύκων. Πήρε μέρος στους αγώνες που τέλεσαν οι Τρώες προς τιμή του νεκρού Έκτορα.
# Ακόλουθος του Αγχίση.
# Μιλήσιος, γιος του Πολυνείκη και ολυμπιονίκης ο ίδιος.
Αμπντέλ Αζίζ

Ο Αμπντέλ Αζίζ ή Ανπντ Ελ Αζίζ (24 Φεβρουαρίου 1878 - 10 Ιουνίου 1943) ήταν σουλτάνος του Μαρόκου.

Γεννήθηκε στο Μαρόκο και ήταν γιος του Σουλτάνου Μουλάι Ελ Χασάν από μητέρα Κιρκασία. Ανήλθε στο θρόνο σε ηλικία 16 ετών, μετά το θάνατο του πατέρα του. Το 1900, μετά το θάνατο του Αντιβασιλέα και συμβούλου του, Σι Αχμέντ, ανέλαβε ο ίδιος τη διακυβέρνηση της Χώρας του. Μετά από συμβουλή της Κιρκασίας μητέρας του στράφηκε προς τη δυτικοποίηση της Χώρας και προσπάθησε να επιβάλει δυτικότροπο πολιτισμό. Το γεγονός όμως αυτό προκάλεσε την έντονη αντίδραση των ορθοδόξων μουσουλμάνων, οι οποίοι τον κατηγόρησαν ότι «"ο ίδιος πουλήθηκε στους ξένους και θέλει να πουλήσει και τη χώρα του"». Προκειμένου τότε ο Αμπντέλ Αζίζ να θέσει τέρμα σε εκείνες τις θρησκευτικές και συνάμα υστερικές εσωτερικές ταραχές που ακολούθησαν, αλλά και τις διαμάχες των ευρωπαϊκών κυρίως δυνάμεων που αμίλλονταν στην οικονομική διείσδυσή τους στη χώρα του, αναγκάσθηκε το 1906 να συγκαλέσει τη Διάσκεψη της Αλγεθίρας στην Ισπανία.

Παρά ταύτα όμως δεν κατέστη δυνατόν να τηρηθούν τα συμφωνηθέντα, αφού το επόμενο έτος εξερράγη επανάσταση από τον μεγαλύτερο αδελφό του Μουλάι Ελ Χαφίντ, η οποία και κατέληξε στην εκθρόνισή του. Ένα χρόνο μετά, τον Αύγουστο του 1908, ο Αμπντέλ Αζίζ προσπάθησε να ανακτήσει το θρόνο του χωρίς όμως να το επιτύχει. Αργότερα ο Αμντέλ Αζίζ συμφιλιώθηκε με τον αδελφό του και έζησε το υπόλοιπο της ζωής του στη Ταγγέρη όπου και πέθανε το 1943.
Άγιος Βουκόλος

O Άγιος Βουκόλος υπήρξε κατά την παράδοση είτε ο πρώτος επίσκοπος της Σμύρνης, είτε ένας εκ των πρώτων. Σε κάθε περίπτωση, έζησε στους πρωτοχριστιανικούς χρόνους, αρχές του 2ου αιώνα μ.Χ.. Αναφέρεται ότι χειροτονήθηκε από τον Ευαγγελιστή Ιωάννη και ότι προτού πεθάνει όρισε ως διάδοχό του τον ιερομάρτυρα Πολύκαρπο, που έμελλε να γίνει ο πολιούχος της Σμύρνης. Ο Βουκόλος ανακηρύχθηκε άγιος της Ορθόδοξης Εκκλησίας και η μνήμη του εορτάζεται στις 6 Φεβρουαρίου.
Χαμαίρωψ ο χαμηλός

Μικρό άτομο στις νότιες πλαγιές του Υψηλού Άτλαντα του [[Μαρόκο|Μαρόκου]].

Ο Chamaerops humilis, γνωστός με την ελληνική του ονομασία ως Χαμαίρωψ ο χαμηλός, είναι νανοειδές φοινικοειδές της δυτικής λεκάνης της Μεσογείου. Φύεται κυρίως σε βραχώδη τοπία, και η περιοχή εξάπλωσης του ξεκινάει από τα Όρη του Άτλαντα στο Μαρόκο, στην Αλγερία, στην Τυνησία και συνεχίζει στην Ευρώπη, όπου και φύεται στη Μάλτα, στην Ιταλία (Σικελία), στο Γιβραλτάρ, στην Ισπανία και στην Πορτογαλία, και τέλος στη νότια Γαλλία.

Είναι ο μοναδικός φοίνικας στον κόσμο που φύεται μέχρι και σε αρκετά μεγάλο βόρειο γεωγραφικό πλάτος, όπως για παράδειγμα στην τοποθεσία "Hyeres Les Palmiers" στη νότια μεσογειακή ακτογραμμή της Γαλλίας με Γ.Π. 43o 07' N' και στο νησί "Capraia" της Ιταλίας με Γ.Π. 43ο 04' Ν'.
Νέα Μουδανιά

Τα Νέα Μουδανιά (συχνά αναφέρονται άτυπα και ως Μουδανιά) είναι πόλη και έδρα του Καλλικρατικού Δήμου Νέας Προποντίδας του νομού Χαλκιδικής. Στην απογραφή του 2011 αριθμούσε 10.342 κατοίκους, κάτι που κάνει τα Νέα Μουδανιά τη μεγαλύτερη πληθυσμιακά πόλη της Χαλκιδικής και μητροπολιτικό κέντρο της. Η απόστασή τους από τη Θεσσαλονίκη είναι 54 χιλιόμετρα. Οι κάτοικοι ασχολούνται με τις τουριστικές επιχειρήσεις και με την αλιεία. Μαζί με τη Νέα Μηχανιώνα η πόλη αποτελεί ένα από τα μεγαλύτερα αλιευτικά κέντρα στην Κεντρική Μακεδονία. Θέλοντας να δείξουν τη διαχρονική σημασία που έχει το ψάρεμα για τη ζωή τους, οι κάτοικοι ίδρυσαν το 2002 το Μουσείο Παραδοσιακών Σκαφών και Εργαλείων, το οποίο βρίσκεται στο λιμάνι των Νέων Μουδανιών. Η ιχθυόσκαλα της παραλίας είναι μία από τις μεγαλύτερες της Μεσογείου και διακινεί τόνους γαύρου και σαρδέλας, εντός και εκτός Ελλάδας.

Τα Νέα Μουδανιά αποτελούν κύριο εμπορικό και οικονομικό κέντρο της Χαλκιδικής· λειτουργούν καταστήματα, τράπεζες, ταχυδρομεία, ιδιωτικά ιατρεία όλων των ειδικοτήτων, φαρμακεία 24ωρης λειτουργίας, δημόσιες υπηρεσίες, καθώς και το μοναδικό Εμπορικό Κέντρο της Χαλκιδικής, το Enigma Shopping Center. Στην πόλη γίνεται μία φορά την εβδομάδα (κάθε Τετάρτη) η μεγαλύτερη υπαίθρια λαϊκή αγορά της Χαλκιδικής.

Επίσης, αποτελούν και πνευματικό - μορφωτικό κέντρο με το Λαογραφικό Μουσείο Βιθυνίας, το Μουσείο Αλιευτικών Σκαφών και Εργαλείων, Πολιτιστικούς Συλλόγους, σχολεία (6 νηπιαγωγεία, 4 Δημοτικά, 2 Γυμνάσια, 2 Λύκεια, παράρτημα των ΑΤΕΙ Θεσσαλονίκης). Εκεί δραστηριοποιείται ο Παναθλητικός Όμιλος Μουδανιών –το τμήμα ποδοσφαίρου αγωνίζεται στην Δ΄ Εθνική κατηγορία και μια ομάδα του τμήματος πετοσφαίρισης συμμετέχει στην Α2–, η Σκακιστική Ακαδημία Νέων Μουδανιών που αγωνίζεται στην Α' Εθνική και ο Ναυτικός Όμιλος Μουδανιών με πλούσια αγωνιστική δράση.

Στα Νέα Μουδανιά, βρίσκεται ο μεγάλος ναός του Αγίου Γεωργίου, με ένα από τα μεγαλύτερα καμπαναριά στη Βόρεια Ελλάδα. Επίσης, στο ψηλότερο σημείο της πόλης, το λεγόμενο λόφο της «Παναγίας Κορυφινής», είναι κτισμένος ο ομώνυμος ναός όπου βρίσκεται η εικόνα της Παναγίας Κορυφινής, της εκ Καλολίμνου, που μετέφεραν πρόσφυγες από τα Μουδανιά της Μικράς Ασίας.
Αλεξιάρης

Στην ελληνική μυθολογία ο Αλεξιάρης ήταν γιος του Ηρακλή και της θεάς Ήβης. Ο Ηρακλής πήρε ως σύζυγό του την Ήβη μετά τον θάνατό του, όταν ανέβηκε στον Όλυμπο και έγινε αθάνατος, ενώ συμφιλιώθηκε και με την Ήρα ("Βιβλιοθήκη Απολλοδώρου", 11, 7, 7).

Το όνομα του Αλεξιάρη, όπως και του αδελφού του από την ίδια μάνα, του Ανικήτου, αναφέρονται και ως επίθετα του πατέρα τους Ηρακλή. Εκτός από αυτά τα δύο, όλα τα άλλα παιδιά του Ηρακλή (περίπου 50) είχαν γεννηθεί από θνητές γυναίκες. Ο Αλεξιάρης λατρεύοταν ως θεότητα, μαζί με τον Ανίκητο, ιδίως στη Θήβα και στη Ρόδο.
Πάρις

Ο Πάρις (στη νέα ελληνική αναφέρεται και ως Πάρης), γνωστός και με το όνομα Αλέξανδρος, ήταν πρόσωπο της ελληνικής μυθολογίας, γιος του Πριάμου, βασιλιά της Τροίας. Ο γνωστότερος μύθος που συνδέεται με τον Πάρη είναι ο σχετικός με την «απαγωγή» της Ωραίας Ελένης από αυτόν, που προκάλεσε τον Τρωικό Πόλεμο. Προς το τέλος αυτού του πολέμου, ο Πάρης πλήγωσε θανάσιμα στη φτέρνα τον Αχιλλέα με ένα βέλος.
Άγιος Λαυρέντιος

[[Τιτσιάνο]], "Το μαρτύριο του Αγίου Λαυρεντίου" ([[1548]]–[[1549]]). Ελαιογραφία, 500 x 280 εκ. Εκκλησία των Ιησουιτών, [[Βενετία]].
Ο Άγιος Λαυρέντιος ("San Lorenzo", Ουέσκα 225 – Ρώμη 10 Αυγούστου 258) ήταν ένας από τους επτά διακόνους της αρχαίας Ρώμης υπό τον Πάπα Σίξτο Β΄, που μαρτύρησαν κατά τη διάρκεια των διωγμών από τον αυτοκράτορα Βαλεριανό το 258.
Οπούς

Χάρτης των αρχαίων περιοχών της [[Κεντρική Ελλάδα|Κεντρικής Ελλάδας]] όπου διακρίνονται (στα αριστερά του [[Ευβοϊκός Κόλπος|Ευβοϊκού Κόλπου]] οι περιοχές «Ἐπικνημίδιοι Λοκρὶς» "("Epicnemidian Locris")" και «Ὀπούντιοι Λοκρὶς» "("Opuntian Locris")".
Η Οπούς (αρχαία Ελληνική: Ὀποῦς) στην αρχαία Ελλάδα, ήταν η κύρια πόλη της ανατολικής Λοκρίδας. Βρισκόταν στις ακτές της ηπειρωτικής Ελλάδας απέναντι από την Εύβοια, Ν.Α από τη σημερινή Αταλάντη, μεταξύ της Αταλάντης και της Μαλεσίνας (του οικισμού Γαρδινίτσα και του χωριού Τραγάνα). Το λιμάνι της ήταν λίγο βορειότερα, στο Κύνος.
Homat el Diyar

Homat el Diyar () σημαίνει "Φρουροί της Πατρίδας" και είναι ο εθνικός ύμνος της Συρίας. Οι στίχοι έχουν γραφτεί από τον Καλίλ Μαρντάμ Μπέι και η μουσική από το Mohammed Flayfel, ο οποίος συνέθεσε επίσης τον εθνικό ύμνο της Παλαιστίνης, καθώς και διάφορα παραδοσιακά αραβικά τραγούδια. Υιοθετήθηκε το 1936, αλλά δε χρησιμοποιήθηκε από το 1958 ως το 1961.
Πουρίνη

Πουρίνη (Purine) είναι μια ετεροκυκλική αρωματική οργανική ένωση που αποτελείται από δύο δακτυλίους (πυριμιδίνη και ιμιδαζόλιο). Είναι υδατοδιαλυτή. Η πουρίνη δίνει επίσης το όνομά της σε μια ευρύτερη κατηγορία μορίων τις πουρίνες, που περιλαμβάνουν υποκατεστημένες πουρίνες και τα ταυτομερή. Είναι οι πιο πλατιά εμφανιζόμενες ετεροκυκλικές ενώσεις που περιέχουν άζωτο στη φύση.

Οι πουρίνες βρίσκονται σε υψηλές συγκεντρώσεις στο κρέας και στα προϊόντα του, ιδιαίτερα στα εσωτερικά όργανα όπως ήπαρ και νεφρά. Γενικά, οι φυτικές δίαιτες είναι χαμηλές σε πουρίνες. Στα παραδείγματα πηγών υψηλών σε πουρίνεςσυμπεριλαμβάνονται: γλυκάδια, αντζούγιες, σαρδέλες, συκώτι, νεφρά βοδιού, εγκέφαλος, εκχυλίσματα κρέατος, ρέγγα, σκουμπρί, όστρακα, κρέατα θηραμάτων, μπίρα (από ζυμομύκητες) και σάλτσα. Μερικά λαχανικά, συμπεριλαμβανομένων των φακιές και μαυρομάτικα μπιζέλια, θεωρούνται ότι είναι υψηλά σε πουρίνες φυτά. Τροφές και συμπληρώματα που περιέχουν σπιρουλίνα μπορεί να είναι ιδιαίτερα υψηλά σε πουρίνες.

Μέτριες ποσότητες πουρινών περιέχονται επίσης στο κόκκινο κρέας, σε βοδινό, χοιρινό, πουλερικών, σε ψάρια και θαλασσινά, σπαράγγι, κουνουπίδι, σπανάκι, εδώδιμα μανιτάρια, αρακάς, φακιές, αποξηραμένα μπιζέλια, φασόλια, νιφάδες βρώμης, πίτουρο σίτου, φύτρο σίτου και κράταιγος.

Οι πουρίνες και οι πυριμιδίνες αποτελούν τις δύο ομάδες των αζωτούχων βάσεων, συμπεριλαμβανόμενων των δύο ομάδων των βάσεων νουκλεοτιδίων. Οι βάσεις νουκλεοτιδίων πουρίνηες είναι η γουανίνη (G) και η αδενίνη (A) που διακρίνονται από τα αντίστοιχα τους δεοξυριβονουκλεοτίδια (δεοξυαδενοσίνη (deoxyadenosine) και δεοξυγουανοσίνη (deoxyguanosine)) και τα ριβονουκλεοτίδια (αδενοσίνη, γουανοσίνη). Αυτά τα δύο νουκλεοτίδια είναι δύο από τις δομικές μονάδες των DNA και RNA αντίστοιχα. Οι βάσης πουρίνης παίζουν επίσης σημαντικό ρόλο σε πολλές μεταβολικές και σηματοδοτικές (signalling) διεργασίες μέσα στις ενώσεις μονοφωσφορική γουανοσίνη (guanosine monophosphate ή GMP) και μονοφωσφορική αδενοσίνη (adenosine monophosphate ή AMP).

Για να εκτελεστούν αυτές οι βασικές κυτταρικές διεργασίες, απαιτούνται και η πουρίνη και η πυριμιδίνη από το κύτταρο και σε παρόμοιες ποσότητες. Και η πουρίνη και η πυριμιδίνη είναι αυτοαναστολείς και ενεργοποιητές ενζύμου. Όταν παράγονται πουρίνες, αναστέλλουν το ένζυμο που απαιτείται για περισσότερο σχηματισμό πουρίνης. Αυτή η αυτοαναστολή συμβαίνει επειδή ενεργοποιούν επίσης τα ένζυμα που χρειάζονται για τον σχηματισμό πυριμιδίνης. Η πυριμιδίνη ταυτόχρονα αυτοαναστέλλει και ενεργοποιεί την πουρίνη με παρόμοιο τρόπο. Εξαιτίας αυτού του γεγονότος, υπάρχει σχεδόν ίση ποσότητα και των δύο ουσιών στα κύτταρα at all times. Εξαιτίας αυτού, υπάρχει σχεδόν ίση ποσότητα και των δύο ουσιών στο κύτταρο ανά πάσα στιγμή.
Τεχνόπολις Δήμου Αθηναίων

right|thumb|Η Τεχνόπολις των Αθηνών

Με το όνομα Τεχνόπολις Δήμου Αθηναίων φέρεται σήμερα ο χώρος της άλλοτε βιομηχανικής εγκατάστασης του Φωταερίου Αθηνών, που έπαψε να λειτουργεί το 1984 μετά από τις έντονες διαμαρτυρίες των κατοίκων της περιοχής, της συνοικίας Γκάζι, όπως αυτός έχει σήμερα διαμορφωθεί και αναπλαστεί σε πολιτιστικό πολυχώρο. Στο χώρο εγκαινιάστηκε το 2013 το Βιομηχανικό Μουσείο Φωταερίου.

Πρωτεργάτης αυτής της μεταμόρφωσης του βιομηχανικού χώρου, πάρκου, σε πολιτιστικό χώρο ήταν ο δήμαρχος Αθηναίων Μιλτιάδης Έβερτ επί δημαρχίας του οποίου και ξεκίνησαν οι εργασίες διαμόρφωσης και ανάπλασης, που ολοκληρώθηκαν επί δημάρχου Δ. Αβραμόπουλου το 2001. Πρόκειται για βιομηχανικό μουσειακό χώρο έκτασης 30 στρεμμάτων, που έχει διαμορφωθεί παράλληλα σε πολυδύναμο χώρο πολιτισμού αποτελώντας έναν ακόμη πόλο πολιτιστικής έλξης της σύγχρονης Αθήνας.

Οι άλλοτε δεξαμενές (αεροφυλάκια), αποθήκες, βιομηχανικές εγκαταστάσεις, καπνοδόχοι, φούρνοι κ.λπ έχουν μεταβληθεί σ' ένα καλλιτεχνικό «δέσιμο» στους σκοπούς της νέας παρουσίασης και παραγωγής τέχνης στο χώρο. Σήμερα στις εγκαταστάσεις της «Τεχνόπολις» περιλαμβάνονται αίθριοι και κλειστοί έκθεσιακοί χώροι, χώροι συνεδρίων, πολιτιστικών εκδηλώσεων και παρουσιάσεων, μουσικής, χορού, θεάτρου, φωτογραφίας, ζωγραφικής, κόμικς, αγιογραφίας και κάθε καλλιτεχνικής εκδήλωσης. Επίσης, στον ίδιο χώρο και στο ειδικά διαμορφωμένο πρώτο αεροφυλάκιο - δεξαμενή βρίσκονται οι εγκαταστάσεις του δημοτικού ραδιοφωνικού σταθμού Αθήνα 9.84 καθώς και η Υδρόγειος της Ειρήνης στην επίσημη είσοδο της εγκατάστασης.

Όλος αυτός ο πολυχώρος είναι αφιερωμένος στον Μάνο Χατζιδάκι, του οποίου το όνομα φέρει επιπρόσθετα. Κάθε χρόνο παρουσιάζει δεκάδες καλλιτεχνικές εκδηλώσεις, όπως μουσική, χορό, κινηματογράφο, θέατρο και παραστατικές τέχνες, εικαστικά και εφαρμοσμένες τέχνες, εκπαιδευτικά προγράμματα για παιδιά, περιοδικές εκθέσεις, πρωτοβουλίες για την ανάπτυξη της καινοτομίας και της επιχειρηματικότητας με πάνω από 600.000 επισκέπτες ετησίως.
Absolution

To Absolution είναι το τρίτο άλμπουμ των Muse. Κυκλοφόρησε στις 21 Σεπτεμβρίου 2003 στο Ηνωμένο Βασίλειο και στις 23 Μαρτίου 2004 στις Η.Π.Α.. Το άλμπουμ περιλαμβάνει τις πρώτες μεγάλες επιτυχίες του συγκροτήματος στην Αμερική, τα τραγούδια "Time Is Running Out" και "Hysteria". 

Ο τραγουδιστής των Muse, Matthew Bellamy, δήλωσε ότι επηρεάστηκε πολύ από τα άλμπουμ The Wall των Pink Floyd, In the Court of the Crimson King των King Crimson και Achtung Baby των U2.
Εβελίνε Βίντμερ-Σλουμφ

Η Εβελίνε Βίντμερ-Σλουμφ ("Eveline Widmer-Schlumpf") είναι Ελβετίδα πολιτικός, δικηγόρος και μέλος του Ελβετικού Ομοσπονδιακού Συμβουλίου από το 2008 ως τις 31 Δεκεμβρίου 2015. Ήταν Πρόεδρος της Ομοσπονδίας για το έτος 2012.
Αντίχριστος

Αντίχριστος σημαίνει αντιτιθέμενος στον Χριστό ή πολέμιός του. (Λεξικό Γ. Μπαμπινιώτη)

Αυτή η έκφραση αναφέρεται στην Αγία Γραφή, μόνο από τον μαθητή του Χριστού Ιωάννη, και ειδικότερα μόνο στην Α και Β Επιστολή του. Δεν πρόκειται για ένα μεμονωμένο άτομο που θα έπαιζε έναν μελλοντικό ρόλο, αλλά για όλους τους ανά τους αιώνες αντιτιθέμενους στον Χριστό. Αυτό το συλλογικό σώμα του Αντιχρίστου έκανε την εμφάνισή του, όταν ζούσε ακόμα ο Ιωάννης. 
(Α Ιωάννου β 18 " τώρα πολλοί αντίχριστοι υπάρχουσιν", Α Ιωάννου δ 3 "και τώρα μάλιστα είναι εν τω κόσμω")

Είναι μια προειδοποίηση για αντίληψη μιας ήδη υπάρχουσας κατάστασης σχετικά με άτομα που αντιτίθεντο στον Χριστό, ώστε να είναι προσεκτικοί οι Χριστιανοί.

Ο αντίχριστος χαρακτηρίζεται επίσης:
# ως "ο πλάνος" (Β Ιωάννου 7)
# ως "ο ψεύστης" (Α Ιωάννου β 22)
# ως "ο αρνούμενος τον Πατέρα και τον Υιόν" (Α Ιωάννου β 22)
# αυτός που "αρνείται ότι ο Ιησούς είναι ο Χριστός" (Α Ιωάννου β 22)

Είναι εύλογο ότι διάφορες διαδόσεις ότι αναμένεται μελλοντικά να έρθει ο «αντίχριστος» που θα λάβει μεγάλη εξουσία, στερούνται κάθε βιβλικής βάσης. Σε αντιπαράθεση, το αναφερόμενο θηρίο με τα 7 κεφάλια και τα 10 κέρατα, στην Αποκάλυψη του Ιωάννη, που έχει το όνομα-αριθμό 666 έχει εντελώς διαφορετική σημασία και δε σχετίζεται καθόλου με τον Αντίχριστο στις Επιστολές του Ιωάννη. 

Η Αποκάλυψη που έλαβε ο Ιωάννης από τον Ιησού Χριστό δεν αναφέρεται καθόλου στον Αντίχριστο. Όμως ο Αντίχριστος αναφέρεται από τον Απόστολο Παύλο στην επιστολή του προς Θεσσαλονικείς Β.


Κατηγορία:Σατανισμός
Κατηγορία:Χριστιανική ορολογία
Χένρικ Ίψεν

Ο Χένρικ Ίψεν (Henrik Ibsen, 20 Μαρτίου 1828 - 23 Μαΐου 1906) ήταν Νορβηγός θεατρικός συγγραφέας και σκηνοθέτης. Ως ένας από τους ιδρυτές του μοντερνισμού στο θέατρο, ο Ιψεν αναφέρεται συχνά ως ο πατέρας του ρεαλισμού και ένας από τους πιο επιδραστικούς θεατρικούς συγγραφείς της εποχής του.. Σημαντικά του έργα του είναι μεταξύ άλλων τα "Πέερ Γκυντ", , "Το κουκλόσπιτο", "Έντα Γκάμπλερ", "Βρυκόλακες", "Η αγριόπαπια" και "Αρχιμάστορας Σόλνες". Είναι ο πιο πολυπαιγμένος θεατρικός συγγραφέας στον κόσμο μετά το Σαίξπηρ ,και "Το κουκλόσπιτο" ήταν το πιο πολυπαιγμένο έργο στον κόσμο το 2006.

Το πρώτο ποιητικό και θεατρικό έργο του Ιψεν, "Πέερ Γκυντ", έχει έντονα σουρρεαλιστικά στοιχεία. Μετά από αυτό ο Ιψεν εγκατέλειψε το στίχο και έγραφε σε ρεαλιστική πρόζα. Αρκετά από τα μεταγενέστερα θεατρικά του έργα θεωρήθηκαν σκανδαλώδη από πολλούς της εποχής του, όταν αναμενόταν το ευρωπαϊκό θέατρο να δίνει πρότυπα αυστηρά ηθικής οικογενειακής ζωής και ευπρέπειας. Στα επόμενα έργα του ο Ιψεν εξέτασε τις πραγματικότητες, που κρύβονταν κάτω από την επιφάνεια, αποκαλύπτοντας πολλά που ήταν ενοχλητικά σε αρκετούς από τους συγχρόνους του. Είχε μια κριτική ματιά και διερευνούσε ελεύθερα τις συνθήκες της ζωής και τα ζητήματα ηθικής. Σύμφωνα με εκτιμήσεις πολλών κριτικών "Η αγριόπαπια" και το ''Ρόσμερσχολμ" συναγωνίζονται για την πρώτη θέση μεταξύ των έργων του.. Ο ίδιος ο Ιψεν θεωρούσε ως αριστούργημά του το "Ο Αυτοκράτορας και ο Γαλιλαίος".

Ο Ιψεν κατατάσσεται συχνά μεταξύ των πιο διακεκριμένων θεατρικών συγγραφέων της ευρωπαϊκής παράδοσης. Θεωρείται ευρέως ως ο μεγαλύτερος θεατρικός συγγραφέας του 19ου αιώνα. Επηρέασε άλλους θεατρικούς συγγραφείς και μυθιστοριογράφους, όπως οι Τζορτζ Μπέρναρντ Σω, Όσκαρ Γουάιλντ, Άρθουρ Μίλερ, Τζέιμς Τζόυς, Ευγένιος Ο' Νηλ και Μίροσλαβ Κρλέζα. Προτάθηκε για το Βραβείο Νόμπελ Λογοτεχνίας το 1902, το 1903 και το 1904.

Ο Ιψεν έγραψε τα έργα του στα Δανική γλώσσα (την κοινή γραπτή γλώσσα Δανίας και Νορβηγίας κατά τη διάρκεια της ζωής του) και αυτά εκδόθηκαν από τον εκδοτικό οίκο "Gyldendal" της Δανίας. Αν και τα περισσότερα έργα του τοποθετούνται στη Νορβηγία - συχνά στο Σίεν, την πόλη-λιμάνι όπου μεγάλωσε - ο Ιψεν έζησε 27 χρόνια στην Ιταλία και τη Γερμανία και σπάνια επισκέφτηκε τη Νορβηγία κατά τα πιο παραγωγικά του χρόνια. Γεννημένος στην οικογένεια Πάους-Ιψεν, εμπόρων της ανώτερης μεσαίας τάξης, διαμόρφωσε τα έργα του σύμφωνα με το οικογενειακό του περιβάλλον και συχνά χαρακτήρες με πρότυπο μέλη της οικογένειάς του. Ηταν πατέρας του πρωθυπουργού (1903-1905) Σίγκουρντ Ιψεν. Τα έργα του Ιψεν είχαν έντονη επιρροή στο σύγχρονο πολιτισμό.
Νιούκασλ Γιουνάιτεντ

Η Νιούκασλ Γιουνάιτεντ (αγγλικά: "Newcastle United") είναι επαγγελματική ποδοσφαιρική ομάδα με έδρα την πόλη του Νιούκασλ. Αγωνίζεται στην Πρέμιερ Λιγκ της Αγγλίας. Ιδρύθηκε το 1892 μετά την συγχώνευση δύο τοπικών ομάδων, των Νιούκασλ Ηστ Εντ και Νιούκασλ Γουέστ Εντ και αγωνίζεται από τη στιγμή της ίδρυσής της στο γήπεδο Σαιντ Τζέιμς Παρκ. Έχει κερδίσει 4 πρωταθλήματα και 6 Κύπελλα. Η πιο επιτυχημένη περίοδος του συλλόγου ήταν από το 1904 έως το 1910 όπου κέρδισαν ένα κύπελλο και τρία πρωταθλήματα.

Η ομάδα ήταν μέλος της Πρέμιερ Λιγκ για όλα τα χρόνια διάρκειας της διοργάνωσης εκτός από δύο και δεν έχει υποβιβαστεί ποτέ σε κατηγορία χαμηλότερη από την δεύτερη. Το 2007, ο μακροχρόνιος πρόεδρος και ιδιοκτήτης της ομάδας Φρέντι Σέφερντ πούλησε το μερίδιο του στην ομάδα στον Μάικ Άσλεϊ.

Τα παραδοσιακά χρώματα του συλλόγου είναι ασπρόμαυρες ρίγες στην φανέλα, μάυρο σορτσάκι και μαύρες κάλτσες. Ο πρώτος σκόρερ στην ιστορία του συλλόγου είναι ο Άλαν Σίρερ. Η αιώνια εχθρός της Νιούκασλ Γιουνάιντεντ είναι η αγγλική ομάδα Σάντερλαντ ΑΦΚ και οι δύο ομάδες διατηρούν ένα τοπικό ντέρμπι στην βορειοανατολική Αγγλία από το 1898.
Τάγμα της Αλκάνταρας

class="infobox" width=315 style="font-size: 100%;"
style="background: #B5C7DE; text-align: center; color:black" colspan="2" | Τάγμα της Αλκάνταρας
 colspan="3" style="text-align:center;"|150px| <br>Ο Σταυρός του Τάγματος της Αλκάνταρας
Ενεργό
1154–σήμερα
Χώρα
Ισπανία
Είδος
Ιπποτικό Τάγμα
style="background: #B5C7DE; text-align: center; color:black" colspan="2" | Διακριτικά
Διεμβολή
100px

Το περίφημο ισπανικό Τάγμα της Αλκάνταρας ήταν ιπποτικό τάγμα που δημιουργήθηκε για τη προστασία της Καστίλλης κατά των Αράβων τον 12ο αιώνα. To 1176 το Τάγμα αυτό το αναγνώρισε ο Πάπας με τον χαρακτήρα του θρησκευτικού, οπότε και αυξήθηκε αριθμητικά και μετατέθηκε από το Φρούριο Περιέρο όπου έδρευε ως πολεμική αδελφότητα υπό το όνομα «Τάγμα του Αγίου Ιουλιανού» στη πόλη Αλκάνταρα, εκ της οποίας και έλαβε το επίσημο όνομα.

Οι ιππότες της Αλκάνταρα ζούσαν κοινοβιακά με πολύ αυστηρή δίαιτα και εθιμοτυπία της οποίας βασικότερες αρχές ήταν η σιωπή, η νηστεία και η αγαμία και κυρίως η παντελής ακτημοσύνη. Έφεραν λευκό μανδύα με μαύρο σκούφο και είχαν ισόβιο αρχηγό. Ενισχύονταν όμως πλουσιοπάροχα από δωρεές φιλοχρίστων αλλά και από πολεμικές λείες και λάφυρα.

Ο Ηρωισμός των Ιπποτών της Αλκάνταρας έμεινε ιστορικός αφού αυτός συνέβαλε κυρίως στην εξόντωση των Μαυριτανών, μετά την οποία το Τάγμα έχασε την αρχική συνοχή και αίγλη του με διασπάθιση της περιουσίας του από διάφορους άρχοντες και εξ αυτού της διακοπής των δωρεών. Πολύ αργότερα το Τάγμα αυτό έθεσε ως νέο σκοπό του την κατά των Τούρκων σταυροφορία, αλλά το 1808 επί Βασιλέως Ιωσήφ Βοναπάρτου η ακίνητη περιουσία του Τάγματος δημεύτηκε και το Τάγμα στη συνέχεια διαλύθηκε.

*Σημειώνεται πως δεν θα πρέπει να συγχέονται οι Ιππότες της Αλκάνταρας με τους Αλκαντάριους που ήταν μοναχοί και αποτελούσαν θρησκευτικό μοναστικό Τάγμα.

Κατηγορία:Μεσαιωνική Ισπανία
Κατηγορία:Αλκάνταρα
Maniac Mansion

Το Maniac Mansion είναι βιντεοπαιχνίδι περιπέτειας του 1987 που δημιουργήθηκε από τον Ρον Γκίλμπερτ και εκδόθηκε από τη Lucasfilm Games (νυν LucasArts). Η μηχανή του παιχνιδιού (SCUMM), που αργότερα αξιοποιήθηκε από πολλά ακόμα παιχνίδια περιπέτειας της εταιρείας, το κατέστησε πρωτοποριακό στο είδος του. Το 1993 κυκλοφόρησε η συνέχειά του ονόματι "Day of the Tentacle".
Θέσπιος

Στην ελληνική μυθολογία ο Θέσπιος ήταν επώνυμος ήρωας των Θεσπιών της Βοιωτίας (δεν πρέπει να συγχέεται με τον Θέστιο). Πατέρας του ήταν ο Ερεχθέας, βασιλιάς της Αττικής. Ο Θέσπιος εγκατέλειψε την Αττική και πήγε και ίδρυσε ο ίδιος βασίλειο στη Βοιωτία. Πήρε ως σύζυγό του τη Μεγαμήδη και απέκτησε από αυτή και από διάφορες παλλακίδες 50 κόρες.

Την εποχή που ο Ηρακλής ήταν μόλις 18 ετών, παρουσιάσθηκε στον Θέσπιο και του υποσχέθηκε να σκοτώσει το λιοντάρι που λυμαινόταν τον Κιθαιρώνα. Σε όλη τη διάρκεια του κυνηγιού αυτού, ο Ηρακλής ήταν φιλοξενούμενος του Θεσπίου, ο οποίος, μη έχοντας διαθέσιμους γαμπρούς για τις 50 κόρες του και θέλοντας οπωσδήποτε απογόνους από δυνατή γενιά, σκέφθηκε να αξιοποιήσει την ακατάλυτη δύναμη του ήρωα: κάθε βράδι του έστελνε στο κρεβάτι του και μία από τις 50 κόρες του, γνωστές και ως Θεσπιάδες. Πολλοί μυθογράφοι αναφέρουν ότι ο Θέσπιος είχε αφήσει τον Ηρακλή με την εντύπωση ότι του έκανε την τιμή να του παραχωρήσει "μία" θυγατέρα του. Ο ήρωας, καθώς επέστρεφε κάθε βράδι κουρασμένος από το κυνήγι, δεν αντιλαμβανόταν την εναλλαγή και έτσι συνουσιάσθηκε και με τις 50 θυγατέρες του Θεσπίου ("«μίαν νομίζων είναι την αεί συνευναζομένην, συνήλθε πάσαις»"). Σε άλλες παραδόσεις όμως, οι 50 κόρες καταμερίζονται σε επτά νύκτες, ενώ σε άλλες ο Ηρακλής κοιμήθηκε σε μία μόνο νύκτα και με τις 50 Θεσπιάδες. Το τέχνασμα του Θεσπίου πέτυχε, αφού βρέθηκε εννιά μήνες αργότερα να έχει περίπου 47 εγγονούς με θεϊκά γονίδια. Τα περισσότερα από αυτά τα παιδιά του Ηρακλή πήγαν με οδηγό τους τον Ιόλαο στη Σαρδηνία, όπου ίδρυσαν αποικία. Δύο μόνο έμειναν στις Θεσπιές και άλλα δύο πήγαν στη Θήβα. Αυτά που πήγαν στη Σαρδηνία μυθολογείται ότι έζησαν πολλά χρόνια και όταν έφθασε η τελευταία στιγμή της ζωής τους καταλήφθηκαν από ένα βαθύ αιώνιο ύπνο και δεν ξύπνησαν ποτέ πια. Απέφυγαν έτσι την αποσύνθεση του τάφου ή την αποτέφρωση της πυράς.

Παραδίδεται επίσης ότι ο Θέσπιος ήταν αυτός που απεκάθαρε τον Ηρακλή από το μίασμα του φόνου των τέκνων που είχε αποκτήσει με τη Μεγάρα.
Γεώργιος Ζαλοκώστας

Ο Γεώργιος Ζαλοκώστας ήταν ένας Έλληνας ποιητής και αγωνιστής της ελληνικής επανάστασης του 1821.
Τεχνητά στοιχεία

Τεχνητά στοιχεία είναι στοιχεία τα οποία δεν ανευρέθησαν στην φύση αλλά έχουν δημιουργηθεί από τον άνθρωπο με ραδιενεργές μεθόδους είτε σε πυρηνικούς αντιδραστήρες είτε σε εργαστήρια, δηλαδή είναι προϊόντα μεταστοιχείωσης. Τα Τεχνητά στοιχεία είναι όλα στερεά. Τα περισσότερα από αυτά βρίσκονται σε θέσεις μετά από αυτή του Ουρανίου (U) στον περιοδικό πίνακα, τα οποία αποκαλούνται υπερουράνια στοιχεία. Όλα αυτά τα στοιχεία είναι ραδιενεργά.
Σατυρικό δράμα

Το λεγόμενο Σατυρικό δράμα είναι είδος δραματικής ποίησης αποκλειστικά ελληνικό που δημιουργήθηκε αλλά και καλλιεργήθηκε παράλληλα με τα άλλα δύο είδη του δράματος, την Τραγωδία και την Κωμωδία.
Θεσπιάδες

Στην ελληνική μυθολογία με το συλλογικό όνομα Θεσπιάδες είναι γνωστές οι 50 θυγατέρες του ήρωα Θεσπίου της Βοιωτίας και της Μεγαμήδης ή διάφορων παλλακίδων του Θεσπίου.

Την εποχή που ο Ηρακλής ήταν φιλοξενούμενος του Θεσπίου, αυτός, μη έχοντας διαθέσιμους γαμπρούς για τις κόρες του και θέλοντας οπωσδήποτε απογόνους από δυνατή γενιά, σκέφθηκε να αξιοποιήσει την ακατάλυτη δύναμη του ήρωα: κάθε βράδυ του έστελνε στο κρεβάτι του και μία από τις Θεσπιάδες. Πολλοί μυθογράφοι αναφέρουν ότι ο Θέσπιος είχε αφήσει τον Ηρακλή με την εντύπωση ότι του έκανε την τιμή να του παραχωρήσει "μία" θυγατέρα του. Ο ήρωας, καθώς επέστρεφε κάθε βράδυ κουρασμένος από το κυνήγι, δεν αντιλαμβανόταν την εναλλαγή και έτσι συνουσιάστηκε και με τις 50 κόρες του Θεσπίου ("«μίαν νομίζων είναι την αεί συνευναζομένην, συνήλθε πάσαις»"). Σε άλλες παραδόσεις όμως, οι 50 κόρες καταμερίζονται σε επτά νύκτες, ενώ σε άλλες ο Ηρακλής κοιμήθηκε σε μία μόνο νύκτα και με τις 50 Θεσπιάδες. Οι Θεσπιάδες γέννησαν περίπου 50 γιους από τον Ηρακλή (Ηρακλείδες). Τα περισσότερα από αυτά τα παιδιά πήγαν με οδηγό τους τον Ιόλαο στη Σαρδηνία, όπου ίδρυσαν αποικία. Δύο μόνο ή επτά έμειναν στις Θεσπιές και πήραν την επωνυμία «Δημούχοι», ενώ άλλα δύο πήγαν στη Θήβα. Αυτά που πήγαν στη Σαρδηνία μυθολογείται ότι έζησαν πολλά χρόνια και όταν έφθασε η τελευταία στιγμή της ζωής τους καταλήφθηκαν από ένα βαθύ αιώνιο ύπνο και δεν ξύπνησαν ποτέ πια. Απέφυγαν έτσι την αποσύνθεση του τάφου ή την αποτέφρωση της πυράς.
Ευλιμένη

*Στην ελληνική μυθολογία η Ευλιμένη ήταν κόρη του Κύδωνα, βασιλιά της Κρήτης. Ο πατέρας της την είχε αρραβωνιάσει με τον Άπτερο, αλλά η Ευλιμένη διατηρούσε κρυφή ερωτική σχέση με τον Λύκαστο. Ο Κύδων βρέθηκε κάποτε σε δυσχερή θέση εξαιτίας επαναστάσεων των γειτονικών του πόλεων. Ρώτησε ένα μαντείο σχετικά και έλαβε την απάντηση ότι έπρεπε να θυσιάσει μία παρθένα στους ήρωες της χώρας. Τραβήχθηκε κλήρος για τον σκοπό αυτό και έπεσε στην Ευλιμένη (Ασκληπιάδης, FHG III, 300, 1). Τότε ο Λύκαστος, για να γλιτώσει την αγαπημένη του απεκάλυψε στον Κύδωνα τη σχέση του με τη θυγατέρα του. Ο λαός αποφάνθηκε ότι η Ευλιμένη άξιζε ακόμα περισσότερο τον θάνατο. Ο Κύδων έσφαξε τότε την Ευλιμένη, άνοιξε την κοιλιά της και διαπίστωσε ότι πραγματικά ήταν έγκυος. Μετά από αυτό, ο αρραβωνιαστικός της, ο Άπτερος, φοβούμενος μήπως ο Λύκαστος τον σκοτώσει, έστησε ενέδρα και τον δολοφόνησε. Αναγκάσθηκε έτσι να αυτοεξορισθεί και να καταφύγει στον Ξάνθο, στη Λυκία.

*Με το όνομα Ευλιμένη αναφέρεται και μία από τις 50 Νηρηίδες. 
*Με τον τίτλο "Ευλιμένη" κυκλοφορεί επίσης επιστημονική περιοδική έκδοση με κριτές που περιλαμβάνει μελέτες στην Κλασική αρχαιολογία, την Επιγραφική, τη Νομισματική και την Παπυρολογία εστιάζοντας στον Ελληνικό και Ρωμαϊκό κόσμο της Μεσογείου από την Υστερομινωϊκή / Υπομινωϊκή / Μυκηναϊκή εποχή (12ος / 11ος αι. ΠΚΕ) έως και την ύστερη αρχαιότητα (5ος / 6ος αι.).
Λουίς Ρόγιο

Ο Λουίς Ρόγιο (ισπανικά: "Luis Royo") είναι Ισπανός ζωγράφος και διακοσμητής.
Τενεσί Ουίλιαμς

Ο Τενεσί Ουίλιαμς, φιλολογικό ψευδώνυμο του Τόμας Λανιέ Ουίλιαμς (Thomas Lanier "Tennessee" Williams III, 26 Μαρτίου 1911 - 25 Φεβρουαρίου 1983) ήταν Αμερικανός θεατρικός συγγραφέας. Έζησε για μεγάλο χρονικό διάστημα στη Νέα Ορλεάνη, όπου και άλλαξε το όνομά του από την πολιτεία καταγωγής του πατέρα του. Έγραψε ποιήματα, νουβέλες, θεατρικά έργα και παιχνίδια, ιστορίες και μυθιστορήματα. Κέρδισε το βραβείο Πούλιτζερ το 1948 για το "Λεωφορείον ο Πόθος" και το 1955 για τη "Λυσσασμένη Γάτα". Τα έργα του έχουν μεταφραστεί σε περισσότερες από 30 γλώσσες και αποτελούν δημοφιλείς παραστάσεις σε όλο τον κόσμο.
Μητρόπολη Κορέας

Η Μητρόπολη Κορέας είναι μία από τις Ορθόδοξες Μητροπόλεις οι οποίες ανήκουν στο Οικουμενικό Πατριαρχείο Κωνσταντινουπόλεως. 

Η Μητρόπολη περιλαμβάνει την Νότια Κορέα, την Βόρεια Κορέα και την Ιαπωνία, ενώ έδρα της είναι η Σεούλ, η πρωτεύουσα της Νότιας Κορέας. Ο επίσημος τίτλος του Μητροπολίτη είναι "Σεβασμιώτατος Μητροπολίτης Κορέας, υπέρτιμος και έξαρχος Ιαπωνίας".
Εικονομαχία

Εικονομάχοι καλύπτουν την εικόνα του Χριστού με ασβέστη. Ψαλτήρι Χλουντόφ (περί το 830). [[Μόσχα]], Ιστορικό Μουσείο

Ο όρος Εικονομαχία αναφέρεται στη θεολογική και πολιτική διαμάχη που ξέσπασε στη Βυζαντινή Αυτοκρατορία κατά το μεγαλύτερο μέρος του 8ου και το πρώτο μισό του 9ου αιώνα, αναφορικά (σε πρώτο επίπεδο) με τη λατρεία των χριστιανικών εικόνων. Η Εικονομαχία διαίρεσε τους κατοίκους της αυτοκρατορίας σε "Εικονομάχους" (επίσης αναφερόμενους ως "Εικονοκλάστες") και "Εικονολάτρες" (επίσης αναφερόμενους ως "Εικονόφιλους" και "Εικονόδουλους").

Οι λατρευτικές υπερβολές των πιστών σχετικά με τις εικόνες, τα ιερά σκεύη και τα λείψανα των αγίων και η μεγάλη επιρροή της Εκκλησίας και ιδιαίτερα των μοναχών, οδήγησαν το 726 τον αυτοκράτορα Λέοντα Γ΄ στην έκδοση διατάγματος με το οποίο αποδοκιμαζόταν η προσκύνηση των εικόνων ως ψευδολατρεία. Μέχρι το 741 που πέθανε, η πολιτική του υπήρξε μάλλον ήπια και οι διατάξεις του περί απαγορεύσεως και αφαιρέσεως των εικόνων φαίνεται ότι δεν εκτελούνταν επακριβώς. 
Ο γιος και διάδοχός του Κωνσταντίνος Ε΄ υπήρξε πολύ ορμητικότερος. Εξαπέλυσε απηνή διωγμό κατά των εικόνων και των μοναχών, και συγκάλεσε την σύνοδο της Ιερείας (754), κατά την οποία καταδικάστηκαν οι θρησκευτικές απεικονίσεις. Μοναχοί και μοναχές υποχρεώθηκαν σε γάμο και πολλές μονές κρατικοποιήθηκαν. Επί της βασιλείας του γιου του Λέοντα Δ΄ η εικονομαχική πολιτική συνεχίστηκε αλλά πολύ ηπιότερα. Μετά τον πρόωρο θάνατό του η εξουσία περιήλθε στην σύζυγό του και μητέρα του γιου του Κωνσταντίνου ΣΤ΄ Ειρήνη η οποία συνεκάλεσε την Ζ΄ Οικουμενική Σύνοδο στη Νίκαια, που αναστήλωσε τις εικόνες. Ο αυτοκράτορας Νικηφόρος Α´ που την ανέτρεψε, ακολούθησε ήπια εικονομαχική πολιτική αν και περιεπλάκη σε οξύτατη διαμάχη με τους άκρους εικονόφιλους. Ο γαμπρός του Μιχαήλ Α΄ παραδόθηκε ολοκληρωτικά στην μοναχική παράταξη.

Επί Λέοντος Ε΄ άρχισε με οξύτητα η δεύτερη φάση της Εικονομαχίας. Πιεζόμενος και από τον στρατό, ο αυτοκράτορας διέταξε την καθαίρεση των εικόνων και συγκάλεσε σύνοδο η οποία κατήργησε τις αποφάσεις της Ζ΄Οικουμενικής Συνόδου και αναγνώρισε αντ’ αυτής την σύνοδο της Ιερείας. Ο δολοφόνος και διάδοχός του, Μιχαήλ Β´, τήρησε επαμφοτερίζουσα πολιτική, δυσαρεστώντας τους πάντες και αφήνοντας το θέμα σε εκκρεμότητα. Ο γιος και διάδοχος του Μιχαήλ Θεόφιλος αναδείχθηκε σε υπέρμαχο της Εικονομαχίας και οι απαγορεύσεις των εικόνων και οι διωγμοί των μοναχών επαναλήφθηκαν.

Το τέλος της Εικονομαχίας επήλθε το 842, αμέσως μετά τον θάνατο του Θεόφιλου, με ενέργειες της χήρας του Θεοδώρας, που ασκούσε την εξουσία επ’ ονόματι του ανηλίκου Μιχαήλ Γ΄. Το κύρος της Ζ΄Οικουμενικής Συνόδου της Νικαίας ανορθώθηκε, οι εικόνες αναστηλώθηκαν, τα καταργηθέντα μοναστήρια ανασυστάθηκαν και τα εκκλησιαστικά και μοναστηριακά κτήματα αποδόθηκαν στις εκκλησίες και στις μονές.

Το τέλος της Εικονομαχίας σήμανε και το τέλος των οικονομικών και νομοθετικών μεταρρυθμίσεων που είχαν επιβληθεί από τους βασιλείς της και οι οποίες κρίνεται από πολλούς συγγραφείς ότι υπήρξαν ιδιαίτερα εποικοδομητικές.
Επιστήμες μηχανικών

Επιστήμες μηχανικών (αγγλ.: "engineering") ονομάζονται οι εφαρμοσμένες επιστήμες που ασχολούνται με τη μελέτη, σχεδίαση, έρευνα, ανάπτυξη, υλοποίηση/εφαρμογή, κατασκευή, παραγωγή, συντήρηση και βελτίωση δομών, υποδομών, εγκαταστάσεων, συστημάτων, μηχανών, συσκευών, υλικών και διαδικασιών, η κάθε μία στο δικό της γνωστικό αντικείμενο. Ο ευρύς τομέας αναφέρεται στην πρακτική εφαρμογή επιστημονικών γνώσεων και μεθόδων, κυρίως από τις θετικές επιστήμες, με στόχο την επίλυση τεχνολογικών, οικονομικών, κοινωνικών και άλλων προβλημάτων στις ανθρώπινες κοινωνίες. Οι μηχανικοί υπ' αυτή την έννοια εκμεταλλεύονται την κρίση και τη φαντασία για να αξιοποιήσουν αποτελέσματα από την επιστήμη, την τεχνολογία, τα μαθηματικά και την πρακτική εμπειρία. Στόχος είναι ο σχεδιασμός, η παραγωγή και η λειτουργία χρήσιμων και αξιόπιστων αντικειμένων, κατασκευών και διαδικασιών. Μεταξύ των διαφόρων επιστημονικών κλάδων που περιλαμβάνονται στις επιστήμες μηχανικών εμφανίζεται σημαντική επικάλυψη. 

Μηχανοτεχνία ορίζεται η δραστηριότητα που πραγματεύεται την εφαρμογή της τεχνικής, επιστημονικής και μαθηματικής γνώσης με σκοπό την αξιοποίηση των νόμων της φύσης και των φυσικών πόρων για το σχεδιασμό και την επεξεργασία υλικών, δομών, μηχανισμών, διατάξεων, εγκαταστάσεων, συστημάτων και διεργασιών και την ασφαλή πραγμάτωση ενός επιθυμητού αντικειμενικού στόχου.
Ζακ Σιλά

Ο Ζακ Σιλά (Jacques Hughs Sylla) ήταν πολιτικός από τη Μαδαγασκάρη. Έγινε Πρωθυπουργός της χώρας το Φεβρουάριο του 2002 και διατηρήθηκε στο αξίωμα ως το 2007.
Επί προεδρίας Αλμπέρ Ζαφί , το 1993 - 1996 χρημάτισε Υπουργός Εξωτερικών. Διατηρήθηκε στην πρωθυπουργία μέχρι το 2007, οπότε και τον διαδέχθηκε ο Σαρλ Ραμπεμανανζαρά. Τον Οκτώβριο του ιδίου έτους έγινε Πρόεδρος της Εθνοσυνέλευσης.
Ναβίν Ραμγκούλαμ

Ο Ναβίν Ραμγκούλαμ ("Navin Ramgoolam" , 14 Ιουλίου 1947) είναι πολιτικός από το Μαυρίκιο , ο οποίος υπηρέτησε ως πρωθυπουργός του νησιωτικού κράτους από το 2005 ως το 2014. Εκτός από πρωθυπουργός, υπηρέτησε και ως υπουργός Εσωτερικών και Άμυνας. Είναι μέλος του Τάγματος του Αστεριού και του Κλειδιού του Ινδικού Ωκεανού (GCSK). Ανήκει στο Εργατικό Κόμμα του Μαυρίκιου. Είναι παντρεμένος με τη Βίνα Ραμγκούλαμ. Στις 13 Δεκεμβρίου 2014 παραιτήθηκε από την πρωθυπουργία.
Ευσέβιος ο Νικομηδείας

Ο Ευσέβιος ο Νικομηδείας (πέθανε το 341) ήταν χριστιανός επίσκοπος της Βηρυτού της Φοινίκης, στη συνέχεια της Νικομηδείας όπου βρισκόταν η αυτοκρατορική νομική σχολή και, τελικά, της Κωνσταντινούπολης από το έτος 338 έως το θάνατό του, το 341. Θεωρείται πως αυτός βάπτισε τον Μεγάλο Κωνσταντίνο.
Δημήτριος Λούνδρας

Ο Δημήτριος Λούνδρας (6 Σεπτεμβρίου 1885 - 15 Φεβρουαρίου 1970) ήταν υποναύαρχος και αθλητής από την Αθήνα, τρίτος Ολυμπιονίκης το 1896.
Κολουέι Ο' Μπράιεν

Ο Κολουέι Ο' Μπράιεν (Kolouei O'Brien, 1939 – 11 Μαΐου 2015) ήταν πολιτικός στο Τοκελάου, ο οποίος διετέλεσε τρεις φορές αρχηγός της Κυβέρνησης.
Έγινε αρχηγός Κυβερνήσεως για πρώτη φορά το Φεβρουάριο του 2000 και διατηρήθηκε στο αξίωμα ως το 2001. Επίσης, χρημάτισε αρχηγός Κυβερνήσεως και από τον Φεβρουάριο του 2003 ως το 2004, όπως επίσης από τις 17 Φεβρουαρίου 2006 ως τον Φεβρουάριο του 2007. Στο αξίωμα τον διαδέχθηκε ο Κουρέσα Νασάου.

Είχε γεννηθεί το 1939 στο Φακαόφο και απεβίωσε εκεί στις 11 Μαΐου 2015.
Radiohead

Οι Radiohead είναι Βρετανικό συγκρότημα από την Οξφόρδη της Αγγλίας. Η μουσική τους γενικά χαρακτηρίζεται ως alternative rock αλλά ο ήχος τους είναι επηρεασμένος από πολλά άλλα μουσικά είδη.

Αποτελούνται από πέντε μέλη, τους Τομ Γιορκ‎ (φωνητικά, κιθάρα, πιάνο), Τζόνι Γκρίνγουντ (κιθάρα, πλήκτρα, διάφορα), Εντ Ο'Μπράιαν (κιθάρα, δεύτερα φωνητικά, κρουστά), Κολίν Γκρίνγουντ (μπάσο και πλήκτρα), Φιλ Σέλγουεϊ (ντραμς και κρουστά), όλοι τους σχολικοί φίλοι.
Φιλόιμεα Τελίτο

Ο Σερ Φιλόιμεα Τελίτο ("Sir Filoimea Telito", 19 Μαρτίου 1945- 11 Ιουλίου 2011) ήταν ο Γενικός Κυβερνήτης του Τουβαλού από το 2005 ως το 2010. Κατάγεται από το νησί Βαϊτούπου. Υπήρξε διευθυντής σε σχολείο και πάστορας σε εκκλησία, προτού οριστεί εκπρόσωπος της Βασίλισσας της Αγγλίας στο Τουβαλού (Γενικός Διοικητής). Ανέλαβε καθήκοντα στις 15 Απριλίου του 2005.

Τον Ιούνιο του 2006 απηύθυνε λόγο κατά τη δεύτερη σύνοδο κορυφής της Γαλλίας και των χωρών του Ειρηνικού , η οποία διεξήχθη στο Παρίσι. Τον διαδέχτηκε στο αξίωμα του Γενικού Διοικητή του Τουβαλού ο Ιάκομπα Ιταλέλι, στις 16 Απριλίου 2010.

Πέθανε έπειτα από καρδιακό επεισόδιο, στις 11 Ιουλίου 2011 και κηδεύτηκε στο Φουναφούτι 3 ημέρες μετά. Σε ένδειξη σεβασμού, όλες οι δραστηριότητες της κυβέρνησης σταμάτησαν.
Άνρουντ Τζάγκνοτ

thumb|Ο Σερ Άνρουντ Τζάγκνοτ με τον Αμερικανό πρόεδρο Τζορτζ Γ. Μπους.
Ο Σερ Άνρουντ Τζάγκνοτ ( Anerood Jugnauth, आनेरूद जुग्नौथ, 1930-2021) ήταν δικηγόρος και πολιτικός από το Μαυρίκιο, πρωθυπουργός από τις 16 Ιουνίου 1982 ως τις 22 Δεκεμβρίου 1995 , από τις 17 Σεπτεμβρίου του 2000 ως τις 30 Σεπτεμβρίου του 2003 και από τις 17 Δεκεμβρίου 2014 ως τις 23 Ιανουαρίου 2017. Υπηρέτησε επί 9 χρόνια στο αξίωμα του προέδρου της χώρας, το οποίο είναι εθιμοτυπικό. Έγινε ο μακροβιότερος πρωθυπουργός, καταρρίπτοντας το ρεκόρ των 14 ετών του Σιγουσάγκουρ Ραμγκούλαμ. Υπήρξε μέλος του Τάγματος του Αγίου Μιχαήλ και του Αγίου Γεωργίου (KCMG), Σύμβουλος της Βασίλισσας (Queen's Counsel, QC), τιμημένος από το Τάγμα του Αστεριού και Κλειδιού του Ινδικού Ωκεανού (GCSK), εξοχότατος της Αυτής Μεγαλειότητας στο Ανακτοβούλιο (Her Majesty's Most Honourable Privy Council, PC), Ιππότης της Λεγεώνας της Τιμής (GOLH), του Τάγματος των Πλειάδων (GOP) και του Τάγματος του Ανατέλλοντος Ηλίου (ORS). Το 1983 ίδρυσε το κόμμα Μαχητικό Σοσιαλιστικό Κίνημα (MSM). Ήταν παντρεμένος με την Σαροτσίνι Τζάγκνοτ, με δύο παιδιά.
Πίρι Ρέις

Ο Πίρι Ρέις (Pîrî Reis, Ahmet Muhiddin Piri, Ahmet ibn-i el-Haç Mehmet El Karamani. περ.1470-1554) ήταν διάσημος Κουρδικής καταγωγήςΟθωμανός ναυτικός, ναύαρχος και συγγραφέας μιας λεπτομερειακής μελέτης για τη Μεσόγειο με τίτλο "Κιτάμπ Μπαχρίγιε".
Γκάρι Γουίνογκραντ

Ο Γκάρι Γουίνογκραντ ("Garry Winogrand", Νέα Υόρκη 1928 - Λος Άντζελες 1984) γεννήθηκε στη Νέα Υόρκη το 1717 και σπούδασε αρχικά ζωγραφική (City College) και κατόπιν φωτογραφία στο πανεπιστήμιο Κολούμπια (Columbia University) της Νέας Υόρκης. Ξεκίνησε να φωτογραφίζει το 1946 όταν υπηρετούσε στην πολεμική αεροπορία των Η.Π.Α. 
Ο Γουίνογκραντ επηρεάστηκε από το φωτογραφικό έργο του Γουόλκερ Έβανς (Walker Evans) αλλά και του Ρόμπερτ Φράνκ (Robert Frank). Οι φωτογραφίες του είναι τύπου «φωτορεπορτάζ» με εικόνες της καθημερινής ζωής στην Αμερική και είναι συχνά άκρως πολιτικοποιημένες. Ο Γουίνογκραντ δούλεψε σχεδόν αποκλειστικά με 35mm φωτογραφικές κάμερες. Το 1970 είναι πια πολύ γνωστός φωτογράφος, με σημαντικές εκθέσεις και το πρώτο του βιβλίο "The Animals", αλλά και πολύ φημισμένος δάσκαλος φωτογραφίας. Δίδαξε σε πολλά πανεπιστήμια και εξέδωσε αρκετά ακόμη βιβλία όπως το "Public Relations", το "Stock Photographs" και το "Women Are Beautiful". 
Συνέχισε να φωτογραφίζει μέχρι το τέλος της ζωής του, πέθανε από καρκίνο το 1984 στο Λος Άντζελες.
Στίβεν Πρέσσφιλντ

O Στίβεν Πρέσσφιλντ είναι Αμερικανός συγγραφέας , γράφει κυρίως ιστορικά έργα της κλασσικής εποχής.

Ο Πρέσσφιλντ έγραφε αρκετά χρόνια σενάρια για τον κινηματογράφο μέχρι να εκδώσει το πρώτο του βιβλίο, το The Legend of Bagger Vance, μυθιστόρημα που αφορά ενα αγώνα γκολφ που έγινε το 1931. Με αυτό το βιβλίο κατάφερε να γίνει γνωστός, ενώ το βιβλίο το 2000 εγινε ταινία με πρωταγωνιστή τον Γουίλ Σμιθ και τον Ματ Ντέημον.

Τα μυθιστορήματά που έχει γράψει είναι:

* Ο μύθος του Μπάγγερ Βάνς
* Οι αρετές του πολέμου (βιβλίο για τον Μέγα Αλέξανδρο)
* Οι Πύλες της Φωτιάς (βιβλίο για την Μάχη των Θερμοπυλών) ― ελλην.μετάφρ.Βασιλική Κοκκίνου ("Πατάκη")
* Άνεμοι Πολέμου (βιβλίο για τον Αλκιβιάδη)
* Οι τελευταίες Αμαζόνες
* Η ματωμένη εκστρατεία (βιβλίο για τις μάχες του Μέγα Αλέξανδρου)
* Σκοτώστε τον Ρόμελ 
* Ο επαγγελματίας 

Η πόλη της Σπάρτης τίμησε τον συγγραφέα Σ. Πρέσσφιλντ το 2003 ως επίσημο δημότη της πόλης
Πολ Καγκάμε

Ο Πολ Καγκάμε ("Paul Kagame", 1957-) είναι πρόεδρος της Ρουάντα από τις 24 Μαρτίου του 2000, ιδρυτής του Πατριωτικού Μετώπου της Ρουάντα. Έγινε επίτιμος διδάκτορας Νομικής στο Πανεπιστήμιο του Στόκτον, στην Καλιφόρνια. Πρωταγωνίστησε στον εμφύλιο πόλεμο της χώρας του και αργότερα ανέλαβε πρόεδρος. Είναι Τούτσι και Ρωμαιοκαθολικός στο θρήσκευμα και παντρεμένος με τη Ζανέτ Μουτίγκουε. Τον Ιανουάριο του 2018 ανέλαβε την προεδρία της Αφρικανικής Ένωσης για έναν χρόνο.
Αθλητική Ένωση Λάρισας

Η Αθλητική Ένωση Λάρισας, γνωστή κυρίως με τη σύντμηση Α.Ε.Λ., είναι ελληνικό αθλητικό σωματείο που δραστηριοποιείται στην πόλη της Λάρισας, στον ομώνυμο νομό, όπου και βρίσκονται οι έδρες των τμημάτων του. Επίσημη ημερομηνία ίδρυσής του είναι η 17η Μαΐου του 1964, όταν οι αθλητικοί σύλλογοι της πόλης Άρης, Ηρακλής, Λαρισαϊκός και Τοξότης συγχωνεύθηκαν. Αγωνίζεται με χρώματα το βυσσινί και το λευκό και έμβλημά της ένα αγέρωχο άλογο σηκωμένο στα πίσω πόδια. 

Η Αθλητική Ένωση Λάρισας διαθέτει ενεργά τμήματα ποδοσφαίρου ανδρών και γυναικών, καλαθοσφαίρισης ανδρών και γυναικών, πετοσφαίρισης ανδρών και γυναικών, καθώς και στίβου για αθλητές και αθλήτριες όλων των ηλικιακών ομάδων.
Σουλτάνος Χασανάλ Μπολκιάχ

Ο Σουλτάνος Χασανάλ Μπολκιάχ (15 Ιουλίου 1946-) είναι ο ηγέτης του Μπρουνέι από το 1984. Το πλήρες όνομά του είναι "Sultan Haji Hassanal Bolkiah Mu'izzaddin Waddaulah ibni Al-Marhum Sultan Haji Omar Ali Saifuddien Sa'adul Khairi Waddien". Είναι ο δεύτερος μακροβιότερος εν ενεργεία μονάρχης μετά τη βασίλισσα Ελισάβετ Β΄ της Αγγλίας.
Ζοζέ Ράμος Όρτα

Ο Ζοζέ Ράμος Όρτα ("José Manuel Ramos-Horta", 1949-) είναι πολιτικός από το Ανατολικό Τιμόρ, του οποίου διετέλεσε πρόεδρος από το 2007 έως το 2012. Ήταν ιδρυτής και μέλος του αριστερού κόμματος Fretilin. Βραβεύτηκε με βραβείο Νόμπελ Ειρήνης το 1996. Ως ακτιβιστής αγωνίστηκε για τα δικαιώματα και την ανεξαρτησία του Ανατολικού Τιμόρ.
Φελέτι Σεβέλε

Ο Φελέτι Σεβέλε (Feleti Sevele) ήταν Πρωθυπουργός της Τόνγκα από το 2006 ως τις 22 Δεκεμβρίου 2010.

Γεννήθηκε γύρω στο 1945. Εξελέγη για πρώτη φορά στις εκλογές του 1999 και επανεξελέγη το 2002 και 2005. Χρημάτισε Υπουργός Εργασίας, Εμπορίου και Βιομηχανίας. Διορίστηκε νέος Πρωθυπουργός έπειτα από την ξαφνική παραίτηση του Πρίγκιπα Λαβάκα Άτα Ουλουκαλάλα στις 11 Φεβρουαρίου του 2006. Είναι ο πρώτος Πρωθυπουργός στην ιστορία της χώρας ο οποίος δεν προέρχεται από βασιλική οικογένεια, ούτε καν είναι ευγενής. Ο επίσημος διορισμός του έγινε στις 30 Μαρτίου του 2006. 

Έπειτα από την παραίτηση του Υπουργού Οικονομικών, Σιοσίουα Ουτοϊκαμάνου, ο Σεβέλε προσωρινά ανέλαβε το χαρτοφυλάκιό του στις 26 Φεβρουαρίου του 2008 ως το διορισμό του Οτενίφι Αφουάλο Ματότο στις 20 Μαρτίου.

Τον διαδέχθηκε στην πρωθυπουργία ο Σιαλεαταόνγκα Τουιβακάνο.
Σανάνα Γκουσμάο

Ο Σανάνα Γκουσμάο ("Xanana Gusmão", 1946-) ήταν ο Πρόεδρος του Ανατολικού Τιμόρ από το 2002, οπότε η χώρα έγινε ανεξάρτητη, μέχρι το 2007 και πρωθυπουργός της χώρας από τις 8 Αυγούστου 2007 ως τις 16 Φεβρουαρίου 2015.
Βασίλειος Χριστόπουλος

<br>

Ο Βασίλειος Χριστόπουλος (1951) είναι Έλληνας συγγραφέας.

Σπούδασε στην Αθήνα, στο Εθνικό Μετσόβιο Πολυτεχνείο, πολιτικός μηχανικός και στη Γλασκώβη, μεταπτυχιακά στη Χωροταξία και Περιφερειακή Ανάπτυξη. Ζει και εργάζεται στην Πάτρα από το 1976.

Έχει γράψει μυθιστορήματα, μελέτες για την παραδοσιακή αρχιτεκτονική και δοκίμια για την τέχνη.
Ζακ-Εντουάρ Αλεξίς

Ο Ζακ-Εντουάρ Αλεξίς ("Jacques-Édouard Alexis", 21 Σεπτεμβρίου 1947) είναι πολιτικός και χρημάτισε πρωθυπουργός της Αϊτής από το 1999 ως το 2001 και επίσης από το 2006 ως το 2008.